Os longobardos emigroron a Italia en l'anyo 568 y charraban una luenga chermanica occidental que desapareixería enta l'anyo 1000. Basando-se en o feito que a luenga d'os antigos longobardos siguió a segunda mutación consonantica chermanica u zweite Lautverschiebung, se gosa clasificar en o grupo alto alemán. Manimenos, si como pareixe a mutación consonantica de l'alto alemán se produció entre os sieglos VII y VIII (estando tardana respecto a atras zonas d'o suyo diasistema a on que ya habría comenzau en o sieglo IV), iste criterio de clasificación sería un anacronismo.